OpenLLM-France/wikimedia huggingface dataset:
# Segell Microscopi

Segell Microscopi és una discogràfica independent catalana fundada el 2014 per Carlos Moreno i David Mullor, el cantant i lletrista del grup Ix!. El segell discogràfic dona suport als artistes que volen autoeditar els seus treballs, facilitant-los tots els serveis que necessiten, des de l'enregistrament fins a la publicació, distribució i promoció dels seus discos. Destaca per ser una marca referent per a músics debutants i provinents d'escoles de referència com ara el Conservatori Superior de Música del Liceu, l'Escola Superior de Música de Catalunya o el Taller de Músics. També pel treball de difusió i capacitat d'exportar la música catalana fora de les seves fronteres.
Microscopi disposa d'un catàleg musical divers des de l'indie pop a la world music passant per la música tradicional, i en què el jazz ocupa un espai important, amb artistes com Guillem Plana, el vibrafonista Joan Pérez-Villegas o Alba Careta.

## Referències

* ↑ «Microscopi, un segell discogràfic mataroní 'al servei' dels músics». Capgròs, 04-03-2016. [Consulta: 15 abril 2023].
* ↑ Múrcia, Eva. «Microscopi està d'aniversari». Enderrock.cat, 09-03-2016. [Consulta: 15 abril 2023].
* ↑ «Segell Microscopi despide el año con un recopilatorio» (en castellà), 04-01-2022. [Consulta: 15 abril 2023].
* ↑ de Juana, Rudy. «Microscopi: "Somos la anti-discográfica, todo lo contrario a una discográfica tradicional"» (en castellà). Caravan, 09-10-2020. [Consulta: 15 abril 2023].
* ↑ Farré, Martí. «La teia d'Alba Careta i el JazzGranollers Ensemble». Núvol, 31-03-2023. [Consulta: 15 abril 2023].
# José Antonio Martín Pallín

José Antonio Martín Pallín (la Corunya, 13 de juny de 1936) és un fiscal i magistrat emèrit gallec del Tribunal Suprem. Des de l'any 2017 exerceix d'advocat.
Jubilat l'any 2006, va rebre el Premi Jurista 1996 de la Universitat Complutense de Madrid i ha estat president de l'Associació pro Drets Humans d'Espanya i de la Unió Progressista de Fiscals, així com a portaveu de Jutges per a la Democràcia.

## Conflicte polític català

Davant el conflicte entre Catalunya i l'Estat espanyol, el setembre de 2017 va manifestar que la solució havia de ser la política i no l'activació de tots els mecanismes judicials a l'abast del govern de Mariano Rajoy. Com a jurista, es va mostrar crític amb les acusacions del judici al procés independentista català argüint que «el delicte de rebel·lió requereix un alçament armat» i que plantejar-se que un parlament pot incórrer en el delicte de desobediència «no encaixa en la racionalitat que cal exigir al dret».

## Obra publicada

* Extranjeros y Derecho Penal (2004)
* La justicia en España (amb Jesús Peces Morate, 2008)
* ¿Para qué servimos los jueces? (2010).
* El gobierno de las togas (2020)

## Referències

* ↑ «Homenaje a Martín Pallín, magistrado del Supremo» (en castellà). El País, 23-11-2006 [Consulta: 16 setembre 2017].
* ↑ «José Antonio Martín Pallín: el dret penal "no pot aturar el referèndum"». Ara, 16-09-2017.
* ↑ «La sentència utilitzarà el concepte de la violència ambiental». TV3, 15-06-2019. [Consulta: 18 juny 2019].
* ↑ «José Antonio Martín Pallín» (en castella). Círculo de Bellas Artes de Madrid. [Consulta: 16 setembre 2017].
* ↑ «Martín Pallín reclama l'amnistia pels presos polítics catalans». Públic, 21-11-2020. [Consulta: 31 gener 2021].
# Jaume Suau

Jaume Suau és el nom dels següents personatges:
* Jaume Suau Pons, batle de Palma el 1915, el 1917 i el 1930 i diputat per les Illes Balears a les eleccions espanyoles de 1936
* Jaume Suau Puig (Felanitx, 1950) doctor en Filosofia i Lletres i professor a la Universitat de Barcelona
# Juan Tomicic

Juan Tomicic és un director artístic d'audiovisuals espanyol d'origen xilè, guanyador d'un Goya als millors efectes especials. Va estudiar realització a Brussel·les, on el 1975 va contactar amb Rein Steinser, pioner en el trucatge en vídeo. Des de mitjans de la dècada del 1980 s'ha dedicat a la realització de producció digital i la realització d'efectes especials en 3D en el camp del cinema i la publicitat. El 1990 va fundar i dirigir Daiquiri Digital Pictures, dedicada a la postproducció digital, i el 1992 Spainbox i Telson. El 1992 va rebre el Premi Promax d'Or per la seva capçalera als Jocs Olímpics d'Estiu de 1992 a Barcelona, el 1996 va guanyar el Goya als millors efectes especials (compartit amb Reyes Abades i Manuel Horrillo) pel seu treball a la pel·lícula El día de la bestia. El 1999 la seva obra Alaris "Aliens" va formar part de la selecció oficial del Prix Ars Electronica´99 en la secció dels efectes visuals. Després de fer els efectes especials per a algunes pel·lícules va fundar l'empresa d'experimentació digital per publicitat Smuack! amb la que produir a Xile 31 minutos, la película (2008).

## Filmografia

* El día de la bestia (1995)
* El niño invisible (1995)
* La mirada del otro (1998)
* Sin noticias de Dios (2001)
* Carmen (2003)
* 31 minutos, la película (2008)

## Referències

* ↑ "31 minutos" perdería sus voces originales en España a emol.com
* ↑ Cecilia Vera, Silvia Badariotti Cómo hacer cine: El día de la bestia de Alex de la Iglesia, p. 193
* ↑ Juan Tomicic (Madrid)., El Mundo, 2001
* ↑ JUAN TOMICIC, DE DAIQUIRI: “LOGRAMOS EL MEJOR RESULTADO TÉCNICO, HAY QUE LOGRAR UN MEJOR RESULTADO ARTÍSTICO”, a latinspots.com
* ↑ Smuack!: experimentación digital para publicidad, a panoramaaudiovisual.com, 1 de juny de 2010
* ↑ Juan Tomicic a cinechile.cl
# Lyons (Kansas)

Lyons és una població dels Estats Units a l'estat de Kansas. Segons el cens del 2000 tenia 3.732 habitants.

## Demografia

Segons el cens del 2000, Lyons tenia 3.732 habitants, 1.546 habitatges, i 1.032 famílies. La densitat de població era de 670,2 habitants/km².
Dels 1.546 habitatges en un 31,6% hi vivien nens de menys de 18 anys, en un 54,3% hi vivien parelles casades, en un 8,5% dones solteres, i en un 33,2% no eren unitats familiars. En el 30,7% dels habitatges hi vivien persones soles el 18% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 2,96.
Per edats la població es repartia de la següent manera: un 26,5% tenia menys de 18 anys, un 7,9% entre 18 i 24, un 24,7% entre 25 i 44, un 20,9% de 45 a 60 i un 19,9% 65 anys o més.
L'edat mediana era de 39 anys. Per cada 100 dones de 18 o més anys hi havia 89,4 homes.
La renda mediana per habitatge era de 32.945 $ i la renda mediana per família de 39.639 $. Els homes tenien una renda mediana de 30.765 $ mentre que les dones 17.778 $. La renda per capita de la població era de 16.206 $. Entorn del 9,1% de les famílies i l'11,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lyons». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 6 agost 2010].
* ↑ «Geographic Comparison Table- Lyons». American Fact Finder. Oficina del Cens dels Estats Units, 12-01-2010.
# Elena Julve Pérez

Elena Julve Pérez (Santa Coloma de Gramanet, Barcelonès, 8 de desembre de 2000) és una futbolista catalana.
Davantera, començà a practicar l'atletisme a l'Unió Colomenca d'Atletisme. Als dotze anys, practicà el futbol al Club Deportiu Arrabal-Calaf i posteriorment, es formà al Club Esportiu Sant Gabriel i al Reial Club Deportiu Espanyol. Amb el primer equip del club blanc-i-blau jugà debutà a la Lliga femenina i hi jugà durant quatre temporades. L'estiu de 2021 fitxà pel Futbol Club Levante Las Planas de la Segona Divisió, amb el qual aconseguí l'ascens a la Divisió d'Honor la temporada 2021-22. Ha competit a la Queens League amb l'equip de Jijantas FC. Internacional amb la selecció espanyola en categories de formació, es proclamà campiona d'Europa sub-19 (2018).

## Referències

* ↑ Expósito, Manel. «Elena Julve, la atleta que volvió a ser futbolista en el Levante Las Planas» (en castellà). Futboleras, 07-11-2023. [Consulta: 22 juny 2024].
* ↑ Griñán, Marta. «Julve, la regateadora de la Liga: “Es un dato superimpactante”» (en castellà). As, 09-02-2023. [Consulta: 22 juny 2024].
* ↑ Álvaro, Pérez. «Elena Julve, la jugadora de la Queens League que está en EA Sports FC 24» (en castellà). Marca, 20-09-2023. [Consulta: 22 juny 2024].
* ↑ «La futbolista de Santa Coloma Elena Julve, campiona d'Europa sub-19 amb la selecció espanyola». El Periódico, 01-08-2018. [Consulta: 22 juny 2024].

## Enllaços externs

* Fitxa d'Elena Julve Pérez - Liga F
* Fitxa d'Elena Julve Pérez - Txapeldunak
# Ferran III

Ferran III és el nom dels següents personatges:
* Ferran III de Castella dit "el Sant" (Zamora, 1199 - Sevilla, 1252), rei de Castella (1217-52) i Lleó (1230-1252)
* Ferran III de Mèdici dit "el Gran Príncep" (Florència, Gran Ducat de Toscana, 1663 - 1713), príncep de Toscana de la dinastia dels Mèdici
* Ferran III de Mòdena (Viena, Sacre Imperi Romanogermànic 1754 - 1806), príncep imperial, pretendent del Ducat de Mòdena
* Ferran III de Nàpols dit "el Catòlic" (Sos, Regne d'Aragó, 1452 - Madrigalejo, Regne de Castella, 1516), rei de Nàpols
* Ferran III del Sacre Imperi Romanogermànic (Graz, 1608 - Viena, 1657), Emperador, arxiduc d'Àustria i rei d'Hongria i Bohèmia
* Ferran III de Sicília (Nàpols, Regne de Nàpols, 1751 - 1824), Rei de Nàpols i Sicília
* Ferran III de Toscana (Florència, 1773 - 1824), Gran duc de Toscana (1790 - 1824)
Viccionari
# Conservatori de Brno

El Conservatori de Brno (en txec: Konzervatoř Brno) va ser establert a la localitat de Brno el 25 de setembre de 1919 pel compositor de moravià Leoš Janáček. Janáček va intentar establir i millorar l'alta educació musical de Brno des de la seva primerenca edat. El 1881, va fundar l'Escola d'orgue, no obstant això, va ser només el començament dels seus esforços en aquest camp. El conservatori va ser establert per unir-se a l'Escola d'orgue, l'escola de música de Beseda brněnská, i l'escola de música de Vesna.
L'edifici del conservatori va ser dissenyat el 1899 i posseeix un estil neorenaixentista. Anteriorment al seu actual ús, va ser la seu de l'Institut Pedagògic fundat per l'emperador Francesc Josep I d'Àustria. En la placa commemorativa de l'edifici es llegeix: «Kaiser Franz Josef I. widmete donessis Haus der Bildung von Volksschullehrern 1872». ("L'Emperador Francesc Josep I va dedicar aquesta casa a l'ensenyament de l'educació pública el 1872").
El conservatori regularment organitza presentacions en conjunt de l'Orquestra Filharmònica de Brno.

## Referències

* ↑ «Informació sobre el centre educatiu»
* ↑ Integrovaný plán rozvoje města Brna.
* ↑ Conservatori de Brno.
# Sillaginopsis panijus

Sillaginopsis panijus és una espècie de peix de la família dels sil·lagínids i l'única del gènere Sillaginopsis distribuït a l'oest de l'oceà Índic des del delta del Ganges, Birmània, Malàisia i, rarament també, Indonèsia. Els mascles poden assolir els 44 cm de longitud total.

## Referències

* ↑ The Taxonomicon (anglès)
* 1 2 FishBase (anglès)
# José Luis Martín Ramos

José Luis Martín Ramos (Barcelona, 1948) és catedràtic d'Història Contemporània de la Universitat Autònoma de Barcelona. Especialitzat en la història del moviment obrer, ha centrat la seva recerca en el moviment socialista i comunista al segle xx a Catalunya i a Espanya. Va coordinar una Historia del socialismo español, dirigida per Manuel Tuñón de Lara, de la qual va redactar el volum quart (1989) i ha publicat una Historia de la Unión General de Trabajadores (1998 i 2008). Sobre la història del PSUC ha publicat diversos llibres: Els orígens del PSU de Catalunya, 1930-1936 (1977) i Rojos contra Franco. Historia del PSUC, 1939-1947 (2002) i, a L'Avenç, el 2012, La rereguarda en guerra Catalunya, 1936-1937. Actualment prepara la segona part d'aquest llibre, Territori capital. Catalunya, 1937-1939. Ha estat co-director de L'Avenç entre 1993 i 1999, i director de l'Arxiu d'Història del Socialisme de la Fundació Rafael Campalans.

## Referències

* ↑ «José Luis Martín Ramos». Gran Enciclopèdia Catalana. Barcelona: Grup Enciclopèdia Catalana.
* ↑ «José Luis Martín Ramos».
* ↑ «'La Barcelona dels tres governs'. Jose Luis Martin Ramos». El Memorial Democràtic. [Consulta: 22 setembre 2016].
# Eleccions presidencials del Senegal de 1978

El 26 de febrer de 1978 es van celebrar tant eleccions presidencials com legislatives al Senegal per a elegir un President i una Assemblea Nacional. Després d'una esmena constitucional en 1976, les eleccions es van obrir a més d'un partit per primera vegada des de 1963. El President Léopold Sédar Senghor, del Partit Socialista (abans Unió Progressista Senegalesa), va ser impugnat per Abdoulaye Wade, del Partit Democràtic Senegalès, però va guanyar amb el 82% dels vots. Els membres de l'Assemblea Nacional van ser triats per representació proporcional en llista tancada. En les eleccions a l'Assemblea Nacional, el Partit Socialista va guanyar 82 dels 100 escons. La participació dels votants va ser del 63,5% en les eleccions presidencials i del 62,6% en les eleccions parlamentàries (Nohlen, Krennerich & Thibaut 1999).

## Referències

* ↑ Senegal Inter-Parliamentary Union
* ↑ Elections in Senegal African Elections Database

## Bibliografia

* Fatton, Robert. The Making of a Liberal Democracy: Senegal's Passive Revolution, 1975–1985. Boulder: L. Rienner, 1987. ISBN 1-55587-010-4.
* Nohlen, D. Elections in Africa: A data handbook. Nova York: Oxford University Press, 1999, p. 766–770. ISBN 0-19-829645-2.
# Flor Ruiz

Flor Denis Ruiz Hurtado (Pradera, 29 de gener de 1991) es una atleta colombiana; que competeix en la prova de llançament de javelina. Va participar als Jocs Olímpics d'estiu de 2012 i 2016, arribant a la final en aquesta darrera.

## Referències

* ↑ «Colombia consigue dos oros más en los Juegos Sudamericanos de Chile» (en castellà). antena2.com.co, 25-03-2015.
* ↑ «Las 'olímpicas' la 'rompieron' en Cali» (en castellà). runningcolombia.com, 26-06-2016.
# Sillago attenuata

Sillago attenuata és una espècie de peix de la família Sillaginidae i de l'ordre dels perciformes que es troba al Golf Pèrsic.
Els mascles poden assolir els 20 cm de longitud total.

## Referències

* ↑ ITIS
* 1 2 FishBase (anglès)
# José Martí Gómez

José Martí Gómez (Morella, 1937 - Barcelona, 22 de febrer de 2022) fou un periodista valencià.

## Biografia

Va diplomar-se en magisteri per la Universitat de València i es va iniciar en el periodisme com a corrector al Diari de Barcelona, cap a 1963. Després de dos anys d'aprenentatge, va acceptar un contracte a El Periódico Mediterráneo, un diari de l'anomenat Movimiento Nacional. El 1970, a través de Josep Maria Huertas, va ser contractat per El Correo Catalán. José Martí va col·laborar en el setmanari Por Favor, fent sàtira i comentari polític. Amb l'arribada de la democràcia a Espanya, va treballar per al diari El País. Va escriure al diari La Vanguardia i va participar en les tertúlies de la Cadena SER, on va realitzar entrevistes i reportatges de diverses temàtiques.
Les cròniques judicials i l'entrevista van ser els gèneres per excel·lència del periodista, però a la professió és considerat el mestre de la crònica negra.
Va ser guardonat amb diversos premis, com el reconeixement a l'Ofici de Periodista el 1999, atorgat pel Col·legi de Periodistes de Catalunya; el premi Manuel del Arco, juntament amb Josep Ramoneda; dos premis Ciutat de Barcelona de periodisme, i el 2008, el Premi Nacional de Periodisme ex aequo. El 2016 va publicar un llibre de memòries, El oficio más hermoso del mundo (Clave intelectual).

## Referències

* ↑ «Muere el periodista José Martí Gómez» (en castellà). elDiario es, 22-02-2022. [Consulta: 22 febrer 2022].
* ↑ González, Enric «Martí Gómez y Enric González o el oficio de ser periodista». Jot Down, 01-11-2011.
* ↑ «Un periodista integral - Report.cat i l'adeu a José Martí Gómez», 25-02-2022. [Consulta: 28 febrer 2022].
* 1 2 Caballero, J. J. «"Continua havent-hi bons periodistes, però cada cop hi ha menys empreses que apostin pel periodisme"». Catalunya Plural, 20-04-2016.
* ↑ «Premis Nacionals de Cultura 2008». Generalitat de Catalunya. [Consulta: 21 febrer 2014].

## Enllaços externs

* Articles a The Huffington Post Arxivat 2016-09-20 a Wayback Machine.
* Articles a El País
# Jean Chen Shih

Jean Chen Shih (29 de gener de 1942) és una bioquímica xinesa.

## Biografia

Shih va nàixer a Chen Jinghong (Xina), fou la segona dels quatre fills d'un enginyer. La seua mare procedia d'una família benestant. A l'edat de vuit anys es va haver de mudar a Taiwan junt amb la seua família. Estudià bioquímica a la Universitat Nacional de Taiwan i va obtindre el seu doctorat en la matèria mitjançant un programa conjunt amb la Universitat de Califòrnia a Riverside i Los Angeles (UCLA). Una volta finalitzà la seua investigació postdoctoral a UCLA, va començar a donar classes a l'Escola de Farmàcia de la Universitat del Sud de Califòrnia en 1974, on finalment fou nomenada professora de farmacologia i toxicologia moloecular. Shih fou coneguda per la seua investigació al voltant de la monoamino oxidasa. Arribà a ser membre de la Acadèmia Sinica en 2002. En 2013, el USC-Taiwan Center per a la Traducció de la Investigació fou fundada pel Fondo USC Daniel Tsai per a la Traducció de la Investigació en Farmàcia. Shih fou nomenada fundadora i directora. El 2018 fou incorporada com a membre del USC de l'Acadèmia Nacional d'Inventors.

## Referències

* 1 2 3 LLC, Urge Interactive. «Who is Jean Chen Shih?» (en anglès), 30-06-2017. Arxivat de l'original el 2019-05-09. [Consulta: 9 maig 2019].
* ↑ «Jean Shih | USC Profiles». [Consulta: 10 maig 2019].
* ↑ «Jean Chen Shih, PhD · USC School of Pharmacy». [Consulta: 10 maig 2019].
* ↑ Stone, Chelsea. «Trustee gives $1.5 million to research» (en anglès), 12-04-2013. [Consulta: 10 maig 2019].
* ↑ «Jean Chen Shih Inducted into National Academy of Inventors · USC School of Pharmacy». [Consulta: 10 maig 2019].
# José Luis Martínez Gómez

José Luis Martínez Gómez (Saragossa, 19 de febrer de 1935 - La Palma, 10 de setembre de 2017) va ser un jugador de bàsquet espanyol. Formava un trio de germans jugadors de bàsquet al costat del llegendari Alfonso Martínez, que va ser 146 vegades internacional amb la selecció espanyola, i de Miguel Ángel Martínez, qui va tenir una carrera més modesta.
Es va traslladar amb la seva família a viure a Barcelona quan tenia 11 anys. Als 13 anys es va iniciar en el Col·legi La Salle Bonanova. Als 14, convidat per Fernando Font, va ingressar al planter del FC Barcelona. A l'any següent, amb tan sols 15 anys, ja forma part del primer equip culer, romanent fins a l'any 1955 al Barcelona.
Posteriorment va fitxar per l'Aismalíbar Montcada, on va jugar un any. Després va fitxar pel Reial Madrid, juntament amb el seu germà Alfonso, on van jugar dos anys abans de tornar al Barça, on va estar dos anys més fins que el president Enric Llaudet va desmantellar la secció de bàsquet del Barcelona (el conegut Llaudetazo). Així doncs, en la temporada 1961-62 els dos germans van fitxar pel Joventut de Badalona. José Luis hi va militar un any, retirant-se llavors de l'alt nivell, passant a jugar en competicions de menys exigències com a entrenador-jugador a l'Espanyol, Vic i Caixa de Pensions.
Va ser internacional amb Espanya en 22 ocasion, participant en els Jocs del Mediterrani de 1955, en que va guanyar la medalla d'or, i en el Campionat d'Europa de bàsquet masculí de 1959 celebrat a Turquia.

## Referències

* ↑ Espín, Manuel «Los Martínez, un trio de ases» (en castellà). Mundo Deportivo, 28-02-1988 [Consulta: 16 maig 2018].
* ↑ «Fallece José Luis Martínez, pionero del baloncesto español» (en castellà). La Provincia, 13-09-2017 [Consulta: 16 maig 2018].
* ↑ Espín, Manuel «J.L. Martínez: Los Pross USA, unos monstruos» (en castellà). Mundo Deportivo [Consulta: 16 maig 2018].
# Línia de Rauma

La Línia de Rauma (en noruec: Raumabanen) és una línia de ferrocarril de 114,2 quilòmetres entre la ciutat d'Åndalsnes (al municipi de Rauma, comtat de Møre og Romsdal), i el poble de Dombås (al municipi de Dovre, comtat d'Oppland), en Noruega. Transcorren per la vall de Romsdal, la línia es va obrir entre el 1921 i el 1924 com una branca de la línia de Dovre, que connecta amb les ciutats d'Oslo i Trondheim. Originalment concebuda com la primera etapa per connectar Ålesund, i possiblement també Molde i Kristiansund, finalment es va fer realitat. Per la línia sense electrificar hi passen quatre vegades al dia trens de la classe 93 dels Ferrocarrils Estatals Noruecs, tot i que a l'estiu el servei només opera des d'Åndalsnes fins a Bjorli com a servei turístic. CargoLink opera un tren de càrrega diària.
La línia compta amb dues corbes molt tancades i té un desnivell de 655 metres. Entre les característiques de la línia s'hi troba el pont Kylling i les vistes a la vall muntanyosa. Cinc estacions romanen en ús: Dombås, Lesja, Lesjaverk, Bjorli i Åndalsnes. No s'han posat en marxa plans per reemplaçar la línia amb un ferrocarril d'alta velocitat.

## Història

El 1869 es va crear un comitè encarregat d'examinar la possibilitat de construir un ferrocarril al comtat de Møre og Romsdal. Cinc anys després van ser venudes accions per contribuir en la construcció. El 1908, el Parlament va decidir que hi hauria un tren fins al fiord de Romsdal. La construcció va començar el 12 de gener de 1912. El 1921 la línia va ser oberta al trànsit des de Dombås a Bjorli. El 29 de novembre de 1924 la línia va ser inaugurada oficialment pel rei Haakon.
Des del 1924 fins a la dècada del 1970 la línia era la via principal entre Oslo i Møre og Romsdal per a les persones i el correu. A Åndalsnes, en cada sortida i arribada d'un tren, hi havia un autobús que duia a Molde i a Kristiansund.
La línia de Rauma va tenir un paper clau en l'inici de la Segona Guerra Mundial a Noruega. Quan Noruega va ser envaïda el 9 d'abril de 1940, 3.000 lingots d'or (49 tones) es van retirar a correcuita del Banc de Noruega abans que la invasió alemanya arribés a Oslo. Des Oslo, el carregament va ser enviat a Lillehammer en camions, on va ser col·locada en un tren de càrrega a Åndalsnes, on els camions van transport els lingots cap a Molde, on hi havia els vaixells de guerra britànics que es van endur els lingots fora del país, a Anglaterra.
El 1990 la línia va transportar 117.000 passatgers i 174 tones de càrrega. El 1994 les xifres van ser de 131.000 passatgers i 131.192 tones.

## Referències

* ↑ «Raumabanen» (en noruec). Store norske leksikon. [Consulta: 7 juny 2016].

## Enllaços externs

* Eldre foto, bl.a. fra anleggstiden
# Eleccions presidencials del Senegal de 1968

El 25 de febrer de 1968 es van celebrar tant eleccions presidencials com legislatives al Senegal per a elegir un President i una Assemblea Nacional. Després d'una sèrie de fusions de partits, el país s'havia convertit en un estat unipartidista, amb la Unió Progressista Senegalesa (UPS) com a únic partit legal, per la qual cosa el seu líder, Léopold Sédar Senghor, va ser l'únic candidat en les eleccions presidencials i va ser reelegit sense oposició. En les eleccions a l'Assemblea Nacional, es va presentar als votants una llista de 80 candidats d'UPS perquè votessin. La participació dels votants va ser del 94,7% en les eleccions presidencials i del 93,0% en les eleccions a l'Assemblea Nacional.

## Referències

* ↑ Elections in Senegal African Elections Database
* ↑ Senegal Inter-Parliamentary Union